b"\n_START_ARTICLE_\nUnreal\n_START_SECTION_\nTrama del joc\n_START_PARAGRAPH_\nA la modalitat aventura el jugador protagonitza un pres que viatjava en una nau-pres\xc3\xb3 anomenada Vortex Rikers del planeta D.D.L-nqn, la qual fou atreta per un cos espacial desconegut, fent-la estavellar en un planeta anomenat Na Pali. S'escolten crits de dolor al fons de la nau, que sembla ser assaltada per monstres desconeguts. El jugador apareix en una cel\xc2\xb7la la paret de plasma de la qual ha estat desconnectada, atorgant-li la llibertat. El jugador apareix sense armes, fet malb\xc3\xa9 i amb pocs punts de vida. A trav\xc3\xa9s de l'escenari podr\xc3\xa0 recollir-ne armes, armadures i diversos objectes d'utilitat. La missi\xc3\xb3 del joc \xc3\xa9s abandonar el planeta, eliminant tot enemic que s'interposi en l'objectiu."